Case ID: 1101052
Sentence 25: Məhkəmə göstərməyi zəruri hesab edir ki, hazırda qüvvədə olmayan “Məzuniyyətlər haqqında” Azərbaycan Respublikası Qanununun 30-cu maddəsində ödənişsiz məzuniyyətlərin verilməsinin 2 qaydası nəzərdə tutulmuşdur: 1) işçilərin arzusu ilə bu qanunda nəzərdə tutulmuş hallarda və müddətdə verilən ödənişsiz məzuniyyətlər və 2) işverənlə işçinin qarşılıqlı razılığına əsasən, həmçinin, kollektiv müqavilələrdə (sazişlərdə) nəzərdə tutulan hallarda, o cümlədən, əmək müqaviləsi (bağlaşması) ilə müəyyən edilən şərtlərlə işçilərə müddəti tərəflərin mülahizəsinə əsasən müəyyən edilən ödənişsiz məzuniyyətlər.